RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56618)
  + [Valencià](/va/acuerdo/56361)






Selector de idioma

Leer

* [Español](/es/acuerdo/56750)
* [Valencià](/va/acuerdo/56711)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024

Data d'aprovació
:   20/02/2025

Data de publicació
:   21/02/2025

Òrgan competent
:   Rectora

Secció
:   ALTRES DISPOSICIONS

* [Ver acuerdo en formato **PDF**](/Acuerdos/DescargarAcuerdo/56071)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56805)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56354)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024&url=https://www.boua.ua.es/va/acuerdo/56628)

**Títol:** RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024

**Secció:** ALTRES DISPOSICIONS

**Òrgan:** Rectora

**Data d'aprovació:** dijous, 20 de febrer de 2025

RESOLUCIÓ DE LA UNIVERSITAT D'ALACANT PER LA QUAL ES REGULA I CONCEDEIX UNA SUBVENCIÓ D'ADJUDICACIÓ DIRECTA DESTINADA A CONTRIBUIR ECONÒMICAMENT PER A FER MÉS EFECTIVA L'ATENCIÓ I LA MILLORA DE LES CONDICIONS DE LES PERSONES AFECTADES PER LA DANA D'OCTUBRE DE 2024

Introducció

La Universitat d'Alacant, en el marc de la seua política de responsabilitat social universitària, ha posat en marxa diferents actuacions, sempre en coordinació amb les autoritats competents i les entitats que operen en la zona afectada.

Entre aquestes actuacions, es troben l'activació d'una campanya de recollida de productes de primera necessitat i d'una segona campanya de recollida de material escolar, l'adopció d'una sèrie de mesures de suport a l'alumnat originari de les zones afectades, la participació de personal investigador en el rastreig i cerca de persones mortes, com també la donació per part de la mateixa UA d'ordinadors i màscares, la coordinació de diversos grups de voluntàries i voluntaris, i l'organització i la promoció d'una sèrie d'esdeveniments solidaris.

A més, s'han arreplegat fons amb l'activació d'una campanya de donacions econòmiques a través de la Plataforma de Micromecenatge de la UA. A la quantitat finalment arreplegada per aquesta via, s'uneix la procedent de la venda de publicacions pròpies en la Fira de Cocentaina i de l'assignació de la delegació d'alumnes de la Facultat de Ciències.

Aquesta subvenció es concedeix per concórrer raons d'interès social i humanitari, d'acord amb la necessitat d'atendre l'emergència humanitària que ha creat la catàstrofe de la DANA del 29 d'octubre de 2024 que, a més d'ocasionar la mort de gran nombre de persones, ha deixat moltes altres en unes condicions lamentables en veure's afectats els seus habitatges, infraestructures socials, educatives i sanitàries i els béns i les empreses en què treballaven i que suposaven el mitjà per al manteniment de les seues famílies.

En virtut de l'exposat, RESOLC,

Primer. Objecte i entitats beneficiàries

Regular la concessió d'una subvenció pel procediment de caràcter excepcional d'adjudicació directa, per a finançar els costos de les institucions següents:

|  |  |
| --- | --- |
| ENTITAT | IMPORT |
| CEIP Lluís Vives de Paiporta | 1.000 € |
| Associació Valenciana de Professionals d'Atenció Precoç | 3.840 € |
| Associació de Mares i Pares d'Alumnes del Conservatori Professional de Música d'Utiel | 7.000 € |

Segon. Despeses subvencionables

Les despeses subvencionables són:

- Els materials necessaris per al funcionament del menjador del centre, com també les eines per al manteniment d'instal·lacions i pati del CEIP Lluís Vives de Paiporta

- La rehabilitació de les instal·lacions i compra de materials en dos centres de desenvolupament infantil i atenció precoç de la zona afectada gestionada per l'Associació Valenciana de Professionals d'Atenció Precoç

- La compra d'instruments i altres materials del Conservatori Professional de Música d'Utiel.

Tercer. Crèdit pressupostari assignat i quantitat de la subvenció

- Els crèdits destinats a aquesta convocatòria s'executaran amb càrrec a la clau orgànica: 64.13.1O.55.58 de Despeses Centralitzades.

- La dotació màxima que cal assignar és d'onze mil vuit-cents quaranta euros (11.840 €) i la seua execució està supeditada a la disponibilitat pressupostària de la UA.

- Aquesta resolució, amb codi 2025SBV072, es troba recollida en la línia de subvenció 2025LS001 del Pla Estratègic de Subvencions 2025-2027 (exercici 2025) de la Universitat d'Alacant.

- La subvenció assignada s'ajustarà al que disposa la Llei 38/2003, de 17 de novembre, general de subvencions i en el Reial decret 887/2006, de 21 de juliol, pel qual s'aprova el Reglament de la Llei 38/2003, la Llei 1/2015, de 6 de febrer, d'hisenda pública, del sector públic instrumental i de subvencions, en la normativa interna de la Universitat d'Alacant i en aquesta convocatòria.

Quart. Compatibilitat de les ajudes

Les ajudes són compatibles amb altres subvencions, ajudes, ingressos o recursos procedents de qualssevol administracions o entitats públiques o privades nacionals, de la Unió Europea o d'organismes internacionals, i concedits per a la mateixa finalitat prevista en aquesta resolució. Aquesta compatibilitat estarà condicionada al fet que l'import de les ajudes, aïlladament o en concurrència amb d'altres, no supere el cost de l'activitat subvencionada, tot això d'acord amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

Cinquè. Comunicació de les ajudes a la Comissió Europea

Les ajudes no necessiten ser notificades a la Comissió Europea perquè no reuneixen els requisits arreplegats en l'article 107.1 del Tractat de funcionament de la Unió Europea, ja que no suposen avantatge econòmic per a una empresa ni falsegen la competència, i no afecten els intercanvis comercials entre els estats membres.

Sisè. Òrgan gestor i procediment de concessió

- L'òrgan gestor de la resolució és la persona titular del Vicerectorat d'Igualtat Inclusió i Responsabilitat Social i l'adreça electrònica és [kh.lkmpqw@at.re](mailto:np.tysugy@av.cu). Té com a competència l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se la resolució de concessió.

- El procediment de concessió de l'ajuda és el previst en l'article 168.1.c de la Llei 1/2015, de 6 de febrer, d'hisenda pública, del sector públic instrumental i de subvencions, en relació amb l'article 22.2.c de la Llei 38/2003, de 17 de novembre i l'article 65 del seu Reglament, aprovat per Reial decret 887/2006, de 21 de juliol.

Setè. Obligacions de les entitats beneficiàries

Les entitats beneficiàries de l'ajuda queden obligades a:

- Comunicar a l'òrgan gestor d'aquesta subvenció la concessió d'altres subvencions, ajudes, ingressos o recursos procedents de qualssevol administracions o entitats públiques o privades i concedits per a la mateixa finalitat prevista en aquesta resolució. Aquesta comunicació haurà de fer-se tan prompte com es conega i, en tot cas, amb anterioritat a la justificació de l'aplicació donada als fons percebuts.

- A facilitar a l'òrgan gestor les factures de les despeses referents a la finalitat d'aquestes ajudes.

- A sotmetre's a la normativa sobre supervisió, seguiment i control de subvencions, com també facilitar tota la informació requerida per l'òrgan gestor de la subvenció.

- Quedar en tot cas subjectes a les obligacions imposades per l'article 14 i concordants de la Llei 38/2003, de 17 de novembre.

Vuitè. Règim de justificació

- La justificació dels fons assignats a través d'aquesta convocatòria serà prèvia a la concessió de les ajudes. Correspon acreditar-la a les entitats beneficiàries d'aquesta mitjançant la presentació dels documents exigits en aquestes bases.

Novè. Pagament de la subvenció

El pagament de la subvenció es farà mitjançant una transferència bancària a cadascuna de les entitats per l'import corresponent.

Desè. Reintegrament de la subvenció

En els casos previstos en l'article 37 de la Llei 38/2003 general de subvencions, les entitats beneficiàries hauran de reintegrar la totalitat o una part de la quantitat percebuda més els interessos de demora corresponents. En aquests casos es procedirà a la incoació de l'expedient oportú amb audiència prèvia de l'entitat beneficiària.

Onzè. Tractament de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. En el marc dels tractaments esmentats, les dades de la persona interessada no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. La informació addicional i detallada sobre Protecció de Dades, els drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

Dotzè. Efectes i recursos

Aquesta resolució tindrà efectes a partir de l'endemà de ser notificada a les persones beneficiàries. Contra aquesta resolució, que posa fi a la via administrativa, d'acord amb el que disposa l'article 114.C de la Llei 39/2015, d'1 d'octubre, del Procediment Administratiu de les Administracions Públiques, les persones interessades podran interposar els recursos següents:

a) Potestativament, un recurs de reposició davant de l'òrgan que l'ha dictada, en el termini d'un mes comptador de l'endemà de la notificació d'aquesta resolució, d'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant del jutjat contenciós administratiu en el termini de dos mesos comptadors a partir de l'endemà de la notificació d'aquesta resolució, d'acord amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciós administrativa. Tot això, sense perjudici que les persones interessades puguen exercir qualsevol altra via que estimen oportuna.

La rectora,

PD de signatura, vicerectora d'Igualtat, Inclusió i Responsabilitat Social

(Resolució de 19 de desembre de 2024)

Carmen Vives Cases





[Carretera Sant Vicent del Raspeig s/n  
03773 Sant Vicent del Raspeig - Alacant  
 Tel. 20 353 5950 - Fax 12 566 9351](https://www.google.es/maps/@19.417631,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12829&trk=tyah&trkInfo=tarId%7J7198986274486%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)